Майхь Меседа гучуелира Ю телеканал тӀаьхь «Кто сверху?» («Лакхахь мила ву?») шоухь. 2013 шеран июнехь Меседас арахоьцу «Просто замри» («Атта саца») цӀе йолуш шолгӀа солон йиш. Шо чекхдолуш арайолу сингл «Я у тебя ничего не прошу» («Аса хьоьгара хӀумма а ца доьху»). 2014 шо долалуш арайолу сингл «Верю я» («Теша со»). 2015 шеран 26 январехь арайолу сингл «Пересечение» («Некъ хадор»). Дешнийн а, музыкин а автор вара Реснянский Алексей, алсама вевза йишлакхархо Daniel аьлча. 2015 шеран 2 мартехь ELLO кевнехь (порталехь) хилира иштта цӀе йолу клипан премьера, цуьнан режиссёр хилира Шерстников Иван. Оццу дийнахь москохан Wicked ресторанехь хилира видеоклипан презентаци.